CELEX: 62017CN0554
Language: et
Date: 2017-09-21 00:00:00
Title: Kohtuasi C-554/17: Eelotsusetaotlus, mille on esitanud Svea hovrätt (Rootsi) 21. septembril 2017 – Rebecka Jonsson versus Société du Journal L’Est Républicain

27.11.2017   
            
            
               ET
            
            
               Euroopa Liidu Teataja
            
            
               C 402/15
            
         Eelotsusetaotlus, mille on esitanud Svea hovrätt (Rootsi) 21. septembril 2017 – Rebecka Jonsson versus Société du Journal L’Est Républicain
   (Kohtuasi C-554/17)
   (2017/C 402/18)
   Kohtumenetluse keel: rootsi
   
      Eelotsusetaotluse esitanud kohus
   
   Svea hovrätt
   
      Põhikohtuasja pooled
   
   
      Apellant: Rebecka Jonsson
   
      Vastustaja: Société du Journal L’Est Républicain
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 11. juuli 2007. aasta määruse (EÜ) nr 861/2007 (1), millega luuakse Euroopa väiksemate kohtuvaidluste menetlus, artikliga 16 on vastuolus niisuguse siseriikliku sätte kohaldamine, mille kohaselt menetluskulusid võib tasaarvestada või kohandada olenevalt sellest, kas poolte nõuded osaliselt rahuldati ja osaliselt mitte, kui kohtuasjas on esitatud mitu nõuet või kui nõue on rahuldatud kõigest osaliselt?
            
         
               2.
            
            
               Kui vastus esimesele küsimusele on jaatav, siis kuidas tuleb käsitada määruse artiklis 16 kasutatud mõistet „kaotaja pool“?
            
         
      (1)  ELT 2007, L 199, lk 1.